## El Consell aprova l’ampliació del pla de xoc de residus per a retirar els enderrocs generats per la reconstrucció després de les inundacions

*** Els ajuntaments d’Aldaia, Catarroja, Quart de Poblet, Riba-roja de Túria, Sedaví, Utiel, Chiva, Gestalgar, Montserrat i Paiporta han sol·licitat la col·laboració de la Conselleria**

El Ple del Consell ha aprovat l’ampliació del pla de xoc de residus per a retirar els enderrocs municipals generats per la reconstrucció després de les inundacions.

D’esta manera s’autoritza la Conselleria de Medi Ambient, Infraestructures i Territori a executar les obres de competència municipal necessàries per a la retirada de residus i enderrocs provinents de la dana en els termes municipals d’Aldaia, Catarroja, Quart de Poblet, Riba-roja de Túria, Sedaví, Utiel, Chiva, Gestalgar, Montserrat i Paiporta.

En concret, es tracta dels ajuntaments que, fent ús del que es preveu en la disposició addicional sèptima Decret llei 11/2024, han sol·licitat a la Generalitat que assumisca estes actuacions, atesa la necessitat de retirar estos residus i enderrocs amb la finalitat de restaurar la normalitat, i davant la impossibilitat per part les corporacions locals d’assumir el cost de la seua execució.

Cal recordar que després de les inundacions del passat mes d’octubre es va posar en marxa un dispositiu dotat amb 180 milions d’euros que ha permés retirar més de 800.000 tones de residus, així com llot i cotxes afectats. Ara este dispositiu s’ampliarà amb la gestió dels residus d’obres de construcció i de reparació de vivendes i locals que han de ser tractats per part de gestors autoritzats en instal·lacions com els ecoparcs.

Els ajuntaments posen a la disposició de la Generalitat els terrenys necessaris per a facilitar la retirada dels residus i enderrocs acumulats en els seus respectius termes municipals.

Fecha: 11/09/2025